wickkiey/tamil-wikipedia-chunked huggingface dataset:
# மூக்கன் (பறவை)

**மூக்கன்** அல்லது **பேருள்ளான்** எனப்படும் **காட்விட்** (*Godvit*) என்னும் பறவை *லிமோசா* (*limosa*) இனத்தைச் சேர்ந்தது. இவை இடைவிடாது தொடர்ந்து எட்டு நாட்கள் வரை பறக்கும். ஓய்வெடுப்பதற்கோ, உணவு உட்கொள்வதற்கோ ஒருமுறை கூட பயணத்தை முறிப்பதில்லை. ஒரு மணி நேரத்துக்கு ஒருமுறை தனது உடல் எடையில் 0.41 சதவீதம் அளவு உணவைக் கிரகித்துக் கொண்டு புயல் வேகத்தில் பயணத்தை மேற்கொள்கிறது.  
ஒவ்வொரு இலையுதிர்க் காலத்திலும் அலாஸ்காவில் இருந்து நியூசிலாந்துக்கு எட்டு நாள் பயணத்தை மேற்கொள்கிறது காட்விட் பறவை. வசந்த காலம் வந்ததும் மறுபடி நியூசிலாந்தில் இருந்து அலாஸ்காவுக்கு 11 ஆயிரம் கிலோமீட்டர் பயணத்தை மேற்கொள்கிறது. மற்ற பறவைகளுடன் ஒப்பிடும்போது இவை பறப்பதற்குக் குறைவான சக்தியையே பயன்படுத்துகின்றன. காட்விட்' பறவைக்குச் சக்தியை அளிப்பது கொழுப்பும், புரதமும்தான். காற்றின் எதிர்ப்பைக் குறைக்கும் **ஏரோடைனமிக்** உடல் அமைப்பும் உதவுகிறது.
# ஒருதானி

**ஒருதானி** (One Man Army) என்பது ஒரு தானைக்கூரிய (படை) அனைத்து செயல்களையும் ஒருவனே படையின் உதவியிலாமல் செய்வதாகும். இந்த செயல்கள் இலக்கியங்களிலும், நாடகம் மற்றும் திரைப்படங்களிலும், கடவுள், தொன்மம் மற்றும் புராணங்களிலும் அதிகம் காணப்படுகிறது.
# ஒருதானி

## எடுத்துக்காட்டு

தலையாலங்கானத்துச் செருவென்ற பாண்டியன் நெடுஞ்செழியன் என்ற பாண்டியர் மன்னன் இளவயதிலேயே தன்னை எதிர்த்து வந்த இரு பெரும் வேந்தர் மட்டும் ஐங்குறு வேளிர் ஆகியோரின் சேனைகள் கொண்ட எழுவர் கூட்டணியை ஒருதான் ஆகிப்பொருது வென்றான்.
# பாம்புத் தாரா

**பாம்புத் தாரா** அல்லது **வழுவாங்கி** (பேரினம்: *Anhinga* அன்கின்கா) நீர் நிலைகளில் வாழக்கூடிய ஒரு பறவை இனமாகும். **நெடுங்கழுத்தன்** என்றும் **நெடுங்கிளாத்தி** என்றும் அழைக்கப்படுகிறது. இப் பறவையை ஆங்கிலத்தில் டார்டர் (*Darter*) என்று அழைப்பார்கள். இந்தப் பறவையின் பிரதான உணவு மீன்கள் ஆகும். இப்பறவை மீன் பிடிப்பததற்கும் மீன் கொத்தி, கொக்கு, நாரை போன்ற மற்ற மீனுண்டு வாழும் பறவைகள் மீன் பிடிப்பதற்கும் ஒரு வித்தியாசம் உண்டு. மற்ற பறவைகள் மரக் கிளைகளிலோ அல்லது ஆகாயத்தில் பறந்தபடி இருந்து கொண்டோ நீரின் மேல் பரப்பிற்கு வரும் மீன்களைக் கொத்திப் பிடிக்கும். ஆனால் இந்தப் பறவையோ தண்ணீரில் தலையை மட்டும் வெளியே நீட்டிக் கொண்டு நீந்திக் கொண்டிருக்கும். அப்போது எதிர்ப்படும் மீனைப் பிடித்து தண்ணீரில் இருந்த படியே உண்ணும். இது தன் முழு உடலையும் நீருள் வைத்துக் கொண்டு நீந்தும்போது பாம்பு நீரில் நீந்திச் செல்வது போலவே தோன்றும். இப்பறவைக்கு **பாம்புத் தாரா** எனப் பெயர் வரக் காரணமும் இதுவே.  
மீன் ஒன்றைப் பிடித்த உடன் கழுத்தை மட்டும் நீருக்கு வெளியே நீட்டி அந்த மீனின் தலை முதலில் வாயுள்ளே செல்லும்படி தூக்கிப் போட்டு பிடித்து பின் விழுங்கும். மற்ற நீர் வாழ் பறவைகள் தண்ணீரில் இருக்கும்போது அவற்றின் உடல் நீரில் மூழ்கிடாது மிதந்திடும். அவற்றின் சிறகுகளில் தண்ணீர் ஒட்டாது. காரணம் அவற்றின் சிறகுகளில் ஒரு வகை எண்ணெய்ப் பசை இருக்கும். தவிரவும் சிறகுகளுக்கிடையே இருக்கும் காற்று அப்பறவைகளை மிதக்கச் செய்யும். ஆனால் பாம்புத் தாராவின் சிறகுகளில் அந்த எண்ணெய்ப் பசை இல்லாதலால் தண்ணீர் சுலபமாக ஒட்டிக் கொண்டு, பளுவாக்கி, அதன் உடலை நீருக்கடியில் கொண்டு செல்லும்.  
பாம்புத் தாரா தன் இனப் பெருக்கக் காலத்தில் நீர் நிலைகள் அருகேயுள்ள, மரக் கிளைகளில் குச்சி, சுள்ளிகளைக் கொண்டு கூடு கட்டி வாழும்.  
வழுவாங்கி, நெய்காக்கை ஆகியவை இதன் வேறு பெயர்கள்.
# சிங்க வாயில்

**சிங்க வாயில்** ( Sha'ar Ha'Arayot, , எருசலேம் பழைய நகர் சுவரிலுள்ள திறக்கப்பட்டிருக்கும் ஏழு வாயில்களில் ஓன்று. இது புனித ஸ்தேவான் வாயில் எனவும் ஆட்டுமந்தை வாயில் எனவும் அழைக்கப்படும்.
# சிங்க வாயில்

## வெளியிணைப்புகள்

- The Old City Gates: www.jewishvirtuallibrary.org
# தங்க வாயில்

**தங்க வாயில்** கிறிஸ்தவ இலக்கியங்களில் காணப்படும் பெயரும், எருசலேம் பழைய நகரில் உள்ள பழைய வாயில்களில் ஒன்றுமாகும். யூத பாரம்பரியத்தின்படி, செக்கீனா (שכינה) (புனிதப் பிரசன்னம்) இவ்வாயில் வழியாக வெளிப்பட்டது. இது மீண்டும் மெசியா (மீட்பர்) வரும்போது (எசேக்கியேல் 44:1–3) ஏற்பட்டு, தற்போதுள்ள வாயில் நீக்கப்பட்டு புதிய வாயில் உருவாகும். இதனால்தான் இவ்விடத்திலிருந்த முன்னைய வாயிலில் யூதர்கள் இரக்கத்திற்காக வழிபட்டார்கள்.
# பேரூர் பட்டீசுவரர் கோயில்

**பேரூர் பட்டீசுவரர் கோயில்** இந்தியாவின் தமிழ்நாடு மாநிலம் கோயம்புத்தூர் மாவட்டத்தில் பேரூரில் அமைந்து இருக்கும் ஒரு சைவ சமய கோயில் ஆகும்.
இக்கோயில் தேவார வைப்புத்தலமாகும். திருஞானசம்பந்தர், திருநாவுக்கரசர், சுந்தரர் ஆகியோரால் பாடப்பெற்ற பெருமையுடையது. இக்கோயில் கோவை மாநகரில் இருந்து 7 கி.மீ. தொலைவில் நொய்யல் ஆற்றை ஒட்டி அமைந்துள்ளது. இக்கோயில் கரிகால சோழனால் இரண்டாம் நூற்றாண்டில் கட்டப்பட்டது எனப்படுகிறது. இக்கோயில் அருணகிரிநாதர், கச்சியப்ப முனிவர் போன்றவர்களால் பாடப்பெற்றதாகும். இங்கு சிவபெருமான் *பட்டீசுவரர்* என்ற பெயருடன் *பச்சை நாயகி* அம்மன் துணையுடன் அருள்பாலிக்கிறார். இங்கிருக்கும் லிங்கம் *சுயம்பு லிங்கம்* என்று நம்பப்படுகிறது. தமிழர்களின் சிற்பக்கலைக்கு சான்றாக இத்திருக்கோயிலின் தூண்கள் அமைந்துள்ளன. இவற்றை பக்தர்கள் புகைப்படம் எடுக்க அனுமதி இல்லை.  
வடமொழியில் இத்திருக்கோயிலின் புராதனப் பெயர் பிப்பலாரண்யம் (பிப்பலம் = அரச மரம்; ஆரண்யம் = காடு). மேலும், காமதேனுபுரி, பட்டிபுரி, ஆதிபுரி, தட்சிண கயிலாயம், தவசித்திபுரம், ஞானபுரம், சுகலமாபுரம், கல்யாணபுரம், பிறவா நெறித்தலம், பசுபதிபுரம், மேலை சிதம்பரம் போன்ற மற்ற பெயர்களும் வழங்கப்படுகின்றன.
# பேரூர் பட்டீசுவரர் கோயில்

## வரலாறு

இக்கோயில் கரிகால் சோழன் என்னும் சோழ மன்னனால் பொ.ஊ. இரண்டாம் நூற்றாண்டில் கட்டப்பட்டது எனப்படுகிறது. பொ.ஊ. ஒன்பதாம் நூற்றாண்டில் சுந்தரர் இக்கோயிலுக்கு வருகை புரிந்து தேவாரப் பாடல்கள் பாடியிருக்கிறார். பிற்காலத்தில் சோழ பேரரசன் முதலாம் இராஜராஜ சோழன் ஆட்சியில் இக்கோயிலில் அர்த்த மண்டபம் மற்றும் மகா மண்டபம் ஆகியவை கட்டப்பட்டு, கோயிலுக்கு அளிக்கப்பட்ட பல்வேறு நன்கொடைகள் அங்குள்ள சுவர்களில் ஆவணப்படுத்தப்பட்டன. பின்னர் பதினேழாம் நூற்றாண்டு வரை சோழர்கள், போசளப் பேரரசு, விஜயநகரப் பேரரசு மற்றும் நாயக்க மன்னர்கள் ஆட்சியின் கீழ் பல்வேறு நன்கொடைகள் இக்கோயிலுக்கு அளிக்கப்பட்டு வந்துள்ளன.  
இக்கோயிலின் கனக சபை பதினேழாம் நூற்றாண்டில் அழகாத்ரி நாயக்கரால் கட்டப்பட்டது. பதினெட்டாம் நூற்றாண்டில் 63 நாயன்மார்களைக் கொண்ட மண்டபம் கட்டப்பட்டது. இருபதாம் நூற்றாண்டில் கல்யாண மண்டபம் மற்றும் முன் மண்டபம் ஆகியவை கட்டப்பட்டு விமானமும் செப்பனிடப்பட்டது.
# பேரூர் பட்டீசுவரர் கோயில்

## பெயர் குறித்த தொன்மம்

ஒரு சமயம் பிரம்ம தேவர் படைப்புத் தொழிலினிடையே சோர்வுற்றுக் கண்ணயர்ந்து விட்டார். இதை அறிந்த திருமால் காமதேனுவை அழைத்து “நீ சிவபெருமானை நோக்கி தவமிருந்து அவருடைய அருள் பெற்று பிரம்மாவினுடைய படைப்புத்தொழிலை மேற்கொள்வாயாக” என்று கட்டளையிட்டார். அதன்படி காமதேனுவும் இமயமலையில் அருந்தவமிருந்ததராம். ஆனால் சிவபெருமான் அருள் சித்திக்கவில்லை.  
அச்சமயம் நாரத முனிவர் தஷிணகைலாயம் பற்றிச்சொல்ல, காமதேனுவும் கன்றுடன் அந்த இடத்தை அடைந்தது. அங்கே ஆதிலிங்க மூர்த்தியாகக் காஞ்சி நதிக்கரையில் இருந்த சிவபெருமானுக்கு தினமும் பாலபிஷேகம் செய்து தவமிருந்தது. ஒரு நாள் காமதேனுவின் கன்றான பட்டி, அந்த ஆதிலிங்க மூர்த்தியின் மேல் கவிந்திருந்த புற்றை விளையாட்டாய்க் குலைத்து விட்டது. கன்றின் குளம்படி சிவபெருமானின் திருமுடியில் அழுந்தப் பதிந்து விட்டது.  
பதறிப்போன காமதேனுவின் வருத்தத்தைப் போக்கும் விதமாக, சிவபொருமான் தோன்றினார். “பார்வதி தேவியின் வளைத் தழும்மை என் மார்பகத்தில் ஏற்றது போல் உன் கன்றின் குளம்படித் தழும்பையும் மகிழ்ச்சியுடன் ஏற்கிறேன்” என்று ஆறுதல் கூறினார். “இது முக்தி தலம் என்பதால், நீ வேண்டும் சிருஷ்டி ரகசியத்தை இங்கே அருள முடியாது. அதை திருக்கருவூரிலே அருளுகிறேன். இங்கே நீ தொடர்ந்து தவமிருந்து எனது நடன தரிசனத்தைக் காணலாம். உன் நினைவாக இத்தலம் பட்டிபுரம் காமதேனுபுரம் என்று வழங்கப்படட்டும். எனக்கு பட்டிநாதர் என்ற ஒரு திருப்பெயரும் இவ்வூரில் வழங்கட்டும்” என்று அருளினார்.  
இந்த்த் தொன்மத்துக்கு சான்றாக சிவலிங்கத்தின் திருமுடியில் குளம்படித் தழும்பை சுட்டிக் காட்டப்படுகின்றது. இந்நிகழ்வின் காரணமாக இக்கோயிலில் இருக்கும் இறைவன் பட்டீசுவரர் என்றே அழைக்கப்படுகிறார்.
# பேரூர் பட்டீசுவரர் கோயில்

## பாடல் பெற்ற தலம்

இத்தலம் *தேவாரம்* போன்ற சமய இலக்கியங்களிலும் பல வரலாற்று இலக்கியங்களிலும் குறிப்பிடப்பட்டுள்ளது. அருணகிரிநாதரால் பாடப்பட்ட *திருப்புகழ்* மூலமாக இத்தலத்தை பற்றிய ஐந்து நூற்றாண்டுகளுக்கு முந்தைய தகவல் கிடைக்கின்றன. சோழர்களின் *பூர்வ பட்டையம்* இவ்வாலயத்தின் வரலாற்றையும் இத்தலத்தில் வாழ்ந்த மக்களை பற்றியும் தகவல்களை கொண்டுள்ளது. இக்கோயிலுள்ள நூற்றாண்டுகள் பழமை வாய்ந்த கல்வெட்டுகளில் இருந்து ஆயிரம் வருடங்களுக்கு முன் இருந்த வழக்கங்களை அறிந்துகொள்ள முடிகிறது.
# பேரூர் பட்டீசுவரர் கோயில்

## பங்குனி உத்திரம்

ஒவ்வொரு ஆண்டும் பங்குனி மாதத்தில் பங்குனி உத்திரம் விழா சிறப்பாக நடைபெறும். அப்பொழுது கோயில் தேர் அலங்காரப்படுத்தப்பட்டு வீதியில் உலா வரும். கோயில் தேரில் பட்டீசுவரர் - பச்சைநாயகி அம்மன் இருப்பர். மள்ளர் என்னும் தேவேந்திர குல வேளாளர் நான்கு வம்ச பட்டகாரர்கள் தேரை வடம் பிடித்து தொடங்கி வைப்பார்கள்
# பேரூர் பட்டீசுவரர் கோயில்

## நாற்று நடவுத் திருவிழா

தமிழ் உழவர்கள் இன்னமும் விடாது செயல்படுத்திக் கொண்டிருக்கும் சடங்குகளில் ஒன்று நாற்று நடவுத் திருவிழா. இந்திர விழாச் சடங்குகளில் இதுவும் ஒன்றாகக் காணப்பட்டாலும், நாற்று நடவுத் திருவிழா தமிழர் திருவிழாவாகும். திருப்பேரூர் பட்டீசுவரர் கோயிலில் ஆண்டுக்கொருமுறை நாற்று நடும் விழா ஆனி மாதத்தில் கிருத்திகை தொடங்கி பூராட நட்சத்திரத்தில் நாற்று நடவும், உத்திரத்தில் திருமஞ்சனமும் ஆக கோலாகலமாய் நடக்கிறது. காஞ்சி நதிக்கரையில் நாற்று நடும் திருவிழா இன்றும் சிறப்பாக நடைபெறுகிறது. இவ்விழா ஏற்பட்ட வரலாறு பின்வருமாறு:  
**காலை :** 05:30 முதல் 01:00 வரை  
**மாலை :** 04:00 முதல் 09:00 வரை
# பேரூர் பட்டீசுவரர் கோயில்

## கல்வெட்டு செய்தி

பேரூர் கோயில் கல்வெட்டு ஒன்றில் தண்ணீர் பிரச்சனையில் உடைக்கப்பட்ட கரையை சீராக்கும் செலவை யார் எவ்வளவு செய்ய வேண்டும் என்பது பதிவு செய்யப்பட்டுள்ளது. இக்கோயில் தேவார வைப்புத்தலமாகும்.
# குப்பைமேட்டு வாயில்

**குப்பைமேட்டு வாயில்** எருசலேம் பழைய நகர் சுவரிலுள்ள வாயில்களில் ஓன்றாகும். இது சில்வான் வாயில் எனவும் மொக்ராபி வாயில் எனவும் அழைக்கப்படும்.  
இது கோயில் மலையின் தென்மேற்காகவும், பழைய நகரின் தென்கிழக்கு மூலையிலும் அமைந்துள்ளது.
# குப்பைமேட்டு வாயில்

## வெளியிணைப்புகள்

- Pictures of the Dung Gate
- Moors site
-
# தேசிய நெடுஞ்சாலை 65 (இந்தியா)

**தேசிய நெடுஞ்சாலை 65** அல்லது **தேநெ 65** என்பது, இந்தியாவின் அரியானா மாநிலத்தின் அம்பாலா என்னும் இடத்தையும், ராஜஸ்தானில் உள்ள பாலி நகரையும் இணைக்கும் தேசிய நெடுஞ்சாலை ஆகும். என்எச் 65 இன் 690 கி.மீ. மொத்த தூரத்தில் 240 கி.மீ. அரியானாவிலும். 450 கி.மீ. ராஜஸ்தானிலும் உள்ளது.
# தேசிய நெடுஞ்சாலை 65 (இந்தியா)

## மேலும் பார்க்க

- List of National Highways in India (by Highway Number)
- List of National Highways in India
- National Highways Development Project
# யோப்பா வாயில்

**யோப்பா வாயில்** (, *ஸார் யஃபோ*; , "நண்பனின் வாயில்"; "தாவீதின் மன்றாட்டுச் சுவர் வாயில்";**தாவீதின் வாயில்**) என்பது எருசலேம் பழைய நகர் வரலாற்றுச் சுவரிலுள்ள கல்லாலான பெரும் நுழைவாயில் ஆகும். இது எருசலேம் பழைய நகர் சுவரிலுள்ள எட்டு வாயில்களில் ஓன்று. இந்த வாயில்மட்டுமே சுவற்றுக்கு செங்குத்தாக அமைக்கப்பட்டுள்ளது. யாரும் எளிதில் நுழையாமல் தடுப்பதற்கான ஓர் உத்தியாக இப்படி அமைக்கப்பட்டிருக்கலாம். அல்லது யோப்பா துறைமுகத்தில் இருந்து இறங்கி வருபவர்கள் வரும் சாலைக்கு வசதியாக இவ்வாறு அமைக்கப்பட்டிருக்கலாம்.
# யோப்பா வாயில்

## பெயர்கள்

யோப்பா வாயில், யோப்பா சாலை ஆகிய இரண்டும் யோப்பா துறைமுகத்தில் இருந்தே இப்பெயர்களைப் பெற்றன. இத்துறைமுகத்தில் இருந்துதான் தீர்க்கதரிசி ஜோனா தமது கடல் பயணத்தைத் தொடங்கினார்.
# யோப்பா வாயில்

## கணினியூடான பயணம்

- யோப்பா வாயில் கணினியூடான பயணம்
# தெலுங்குத் திரைப்படத்துறை

**தெலுங்கு திரைப்படத்துறை** அல்லது **டோலிவுட்** என்பது இந்திய நாட்டில் ஆந்திரப் பிரதேசம் மற்றும் தெலங்காணா மாநிலங்களில் பரவலாக பேசப்படும் தெலுங்கு மொழித் திரைப்படத்துறை ஆகும். இது தெலங்காணாவை தலைநகராகிய ஐதராபாத்தை மையமாகக் கொண்டு இயங்கி வருகிறது. இது இந்தியத் திரைப்படத்துறையில் பெரிய மூன்று திரைத்துறையில் இதுவும் ஒன்றாகும். இந்த திரைத்துறை 2017 ஆம் ஆண்டில் 294 திரைப்படங்களைத் தயாரித்தது மற்றும் 2013 ஆம் ஆண்டில் இந்திய பாக்ஸ் ஆபிஸ் வருவாயில் 17% பங்கை வகித்தது.  
முதல் பேசும்படமானது தமிழ் மற்றும் தெலுங்கு மொழிகளில் இயக்குநர் எச்.எம் ரெட்டி இயக்கத்தில் காளிதாஸ் என்ற திரைப்படம் இரு மொழிகளிலும் 31 அக்டோபர் 1931 அன்று வெளியிடப்பட்டது. முதல் முழு நீள தெலுங்கு மொழி திரைப்படமான *பக்த பிரஹ்லதா* என்ற திரைப்படம் 6 பிப்ரவரி 1932 அன்று வெளியிடப்பட்டது. பாதாள பைரவி (1951), மல்லிஸ்வரி (1951), தேவதாஸ் (1953), மாயா பஜார் (1957), நார்த்தனாசலா (1963), மரோசரித்ரா (1978), மாபூமி (1979), சங்கராபரணம் (1980), சலங்கை ஒலி (1983), சிவா (1989) போன்ற தெலுங்கு மொழித் திரைப்படங்கள் சிறந்த 100 இந்திய திரைப்படங்களில் சிஎன்என்-ஐபிஎன் இல் காட்சிப்படுத்தப்பட்டுள்ளது.  
இது 1948இல் சென்னையில் நிறுவப்பட்டது. பின்னாளில் ஐதராபாத்துக்கு மாற்றப்பட்டது. மொழிபெயர்க்கப்பட்ட இந்தி, தமிழ், மலையாள மொழித் திரைப்படங்கள், தெலுங்குத் திரைப்படங்களை விடவும் அதிக வெற்றி பெறுவதால், ஆந்திர மாநில அரசு பிற மொழிப் படங்களுக்கு வரியை அதிகப்படுத்தியுள்ளது.  
இயக்குநர் இராஜமௌலி இயக்கிய பாகுபலி மற்றும் பாகுபலி 2 போன்ற திரைப்படங்கள் தெலுங்கு திரைப்படத்துறையில் அதிக பொருள் செலவில் எடுக்கப்பட்ட திரைப்படம் ஆகும். இந்த திரைப்படம் தமிழ் மற்றும் தெலுங்கு மொழிகளில் தயாரிக்கப்பட்டது என்பது குறிப்பிடத்தக்கது.
# ஒன்றொழிபொதுச்சொல்

**ஒன்றொழி பொதுச்சொல்** என்பது தொடரில் முன் பின் வரும் சொற்களின் குறிப்பால் ஒரு பாலைத் தவிர்த்து மற்றொரு பாலைக் குறிப்பால் உணர்த்தும் சொல்லாகும். தமிழில் உயர்திணை, அஃறிணை ஆகிய இரு திணைகளிலும் பொதுவான சொற்கள் உண்டு. தொடரில் முன் பின் வரும் சொற்களின் குறிப்பால் அது குறிக்கும் பாலை நாம் அறியலாம் இவ்வாறு குறிப்பால் உணர்த்தும் சொல் ஒன்றொழி பொதுச்சொல் எனப்படும்.
# ஒன்றொழிபொதுச்சொல்

## உயர்திணை

இத் தொடரில் **மக்கள்** என்னும் சொல் அதனை அடுத்து வரும் *போர்க்களம்* என்ற சொல்லினால் பெண்பாலைத் தவிர்த்து ஆண் பாலை உணர்த்தியது.
# ஒன்றொழிபொதுச்சொல்

## அஃறிணை

இத் தொடரில் **மாடு** என்னும் சொல் அதனை அடுத்து வரும் *பால் கறக்கிறது* என்ற தொடரால் ஆண்பாலைத் தவிர்த்து பெண் பாலை உணர்த்தியது.
# யூதப் பகுதி

**யூதப் பகுதி** (, *HaRova HaYehudi* or the *Rova*, , *Harat al-Yehud*) எருசலேம் பழைய நகரிலுள்ள நான்கு பாரம்பரிய பகுதிகளில் ஒன்று ஆகும். 116,000 சதுர மீட்டர் பரப்பு சுவர் கொண்ட நகரின் தென்கிழக்குப் பகுதிவரை பரந்து கிடக்கின்றது. தெற்கில் சீயோன் வாயிலுக்கும், மேற்கே ஆர்மேனியப் பகுதிக்கும், வடக்கே சங்கிலி வீதிக்கும், கிழக்கிலுள்ள கோயில் மலை மற்றும் மேற்குச் சுவர் வரை நீண்டு காணப்படுகின்றது.
# ஆர்மேனியப் பகுதி

**ஆர்மேனியப் பகுதி** ( *Haykakan t'ağamas*, , ) எருசலேம் பழைய நகரிலுள்ள நான்கு பாரம்பரிய பகுதிகளில் ஒன்று ஆகும். இது நான்கு பகுதிகளில் சிறியதும், குறைந்தளவு சனத் தொகையிணையும் கொண்டுள்ளது.  
2001 இல், 2,500 ஆர்மேனியர்கள் எருசலேத்தில் வாழ்ந்தார்கள். அதிகமானோர் புனித ஜேம்ஸ் துறவுமடத்திலுள்ள ஆர்மேனிய பிதாக்கள் இருப்பிடத்ததைச் சுற்றி வாழ்கின்றனர். இதுவே அனேகமான ஆர்மேனியப் பகுதியை கொண்டிருக்கின்றது.
# தொல்காப்பியப் பாயிரம்

**தொல்காப்பியப் பாயிரம்** என்பது தொல்காப்பியத்தின் முன்பகுதியில் ‘சிறப்புப் பாயிரம்’ எனத் தலைப்பிட்டுப் பதிப்பிக்கப்பட்டுள்ள பாடல். இதனைப் பாடியவர் பனம்பாரனார்.  
நூலுக்கு முன்னுரையாக அமையும் பகுதி ஒன்றை 13ஆம் நூற்றாண்டில் தோன்றிய நன்னூல் இலக்கணம் பாயிரம் எனக் குறிப்பிடுகிறது. பாயிரம் என்னும் சொல்லே தொல்காப்பியத்திலும், சங்கப்பாடல்களிலும் இல்லை. எனினும் பனம்பாரனார் என்பவர் தொல்காப்பியம் என்னும் நூலைப்பற்றியும், தொல்காப்பியரைப் பற்றியும் எழுதியுள்ள பாடல் ஒன்று தொல்காப்பியத்துக்கு முன் ‘சிறப்புப் பாயிரம்’ எனத் தலைப்பிட்டுப் பதிப்பிக்கப்பட்டுள்ளது.
# தொல்காப்பியப் பாயிரம்

## பாயிரம் சொல்விளக்கம்

இந்தப் பாடலில் அமைந்துள்ள செய்திகளை உள்ளத்தில் கொண்டு நன்னூல் சிறப்புப் பாயிரம் என்பதற்கு விளக்கம் தருவதைக் காணமுடிகிறது. கி. பி. ஏழாம் நூற்றாண்டில் தோன்றிய பெருங்கதை என்னும் நூலில் இராசனை என்பவள் பந்தடிக்கத் தொடங்கும்போது இவ்வாறு பந்து அடிக்கப்போகிறேன், இவ்வாறு எண்ணி மதிப்பிடுங்கள் எனப் பாயிரம் கூறிவிட்டுப் பந்தடிக்கத் தொடங்குகிறாள் என வருகிறது. பாய்ந்திருக்கும் செய்தி பாயிரம் எனப்படும. நூலுக்குப் பாயிரம் என்பது நூலில் பாய்ந்து இருக்கும் செய்தி. சிறப்புப் பாயிரம் என்பது சமகாலத்தவர் ஒருவர் நூலை மதிப்பிட்டு உரைக்கும் செய்தியாகும். தொல்காப்பியத்துக்குச் சிறப்புப் பாயிரம் தந்துள்ளவர் பனம்பாரனார். இவர் தொல்காப்பியரின் ஒருசாலை மாணாக்கர்.
# தொல்காப்பியப் பாயிரம்

## பாயிரம் தரும் செய்திகள்

பனம்பாரனார் தொல்காப்பியத்தைப் பற்றிக் குறிப்பிடும் செய்திகள் இவை.
- தமிழ் கூறும் நல்லுலகம் என்பது வடவேங்கடம், தென்குமரி எல்லைகளுக்கு இடையே பரந்திருக்கும் நாடு.
- இங்கு வழங்கிய மொழி, எழுதப்பட்ட செய்யுள், ஆகியவை தொல்காப்பியத்துக்கும், அவரது முன்னோர் நூலுக்கும் முதல்.
- இந்த முதலானது எழுத்து, சொல், பொருள் என முன்னோரால் பகுத்துக் கூறப்பட்டிருந்தது.
- இவை செந்தமிழின் இயற்கை.
- தொல்காப்பியர் செந்தமிழ் வழங்கிய நிலத்தையும் கருத்தில் கொண்டார்.
- முன்னோர் நூல்களைத் தேடிக் கண்டறிந்து அவற்றிலுள்ள செய்திகளை முறைப்படுத்தி எண்ணிப் பார்த்தார்.
- அவற்றைப் புலமாகத் தொகுத்தார்.
- இது போக்கு என்னும் குற்றம் இல்லாத பனுவல்-நூல்
- இதனை நிலந்தரு திருவிற் பாண்டியன் புலவர்-அவையில் அரங்கேற்றினார்.
- அப்போது அதங்கோட்டு ஆசான் என்பவர் எழுப்பிய ஐயங்களைப் போக்கினார். இந்த அதங்கோட்டாசான் அறத்தை மட்டும் அழைத்துப் பேசும் நாவினை உடையவர். நான்கு வேதங்களிலும் முதிர்ந்த அறிவினை உடையவர்.
- தமிழ் (ஆரியத்தோடு) மயங்காத எழுத்து முறைமையை அதங்கோட்டு ஆசானுக்கு எடுத்துக் காட்டினார்.
- தொல்காப்பியர் ‘ஐந்திரம்’ என்னும் நூல் நிரம்பியிருந்த அறிவினை உடையவர். (ஐந்திரம் என்பது மயன் என்ற எழுத்தியல், ஓவிய,கட்ட்டிடக் கலை நிபுணரால் எழுதப்பட்ட தமிழ் இலக்கண நூல் என்றும் கூறுவர். ஐந்து திறம் ஆகிய ஐந்திணைகள் பற்றி கூறும் நூல் ஐந்திறம் எனப்பட்டது. பாணினியம் எனும் வடமொழி இலக்கணத்தைப் பின்பற்றி தொல்காப்பியம் இயற்றப்பட்டது எனும் கூற்றுக்கு தக்க ஆதாரம் கிடைக்கவில்லை.
- இந்தப் புலநூலால் தன்னைத் தொல்காப்பியன் என நிலைநாட்டிக்கொண்டார். இதனால் படிமைக்கோலம் பூண்டிருந்த தொல்காப்பியர் புகழ் பலவாகப் பெருகிற்று, (பல்புகழ் நிறுத்தப் படிமையோன் = தொல்காப்பியர் தம் நூல்படைப்பு அறிவால் தம் பல்வேறு துறை அறிவை உலகில் நிலைநிறுத்தினார் என்பது இதற்குச் சரியான விளக்கமாகும்.)
# நிலந்தரு திருவிற் பாண்டியன்

‘நிலந்தரு திருவிற் பாண்டியன் அவையத்து’ தொல்காப்பியம் அரங்கேற்றப்பட்டது.  
தலையாலங்கானத்துச் செருவென்ற நெடுஞ்செழியன் ‘நிலம் தந்த பேருதவிப் பொலந்தார் மார்பின் நெடியோன் உம்பல்’ எனக் குறிப்பிடப்படுகிறான். இந்த நெடியோன் இரு பெரு வேந்தரும், வேளிரும் சாயும்படி போரிட்டு நிலம் தந்தவன்  
‘மண் பல தந்த திரு வீழ் பசும்பூண் பாண்டியன்’ என்பவனின் படைத்தலைவனாக விளங்கியவன் நாலை கிழவன் நாகன்  
இவற்றைக் காலக் கண்ணில் நோக்கும்போது தெளிவு ஒன்று பிறக்கும்.
- நிலம் தந்த பாண்டியன் அவையில் தொல்காப்பியம் அரங்கேற்றப்பட்டது (கி. மு. நாலாம் நூற்றாண்டு அளவிலோ அதற்கு முன்னோ)
- நிலம் தந்த நெடியோன் சங்க காலத்தவன். தலையாலங்கானத்துச் செருவென்ற நெடுஞ்செழியனுக்கு உதவியவன். நாகன் இவனது படைத்தலைவன். பசும்பூண் பாண்டியன் எனப் போற்றப்பட்டவன்.  
என மதுரைக் காஞ்சியில் குறிப்பிடப்பட்டுள்ளது.
தலைச்சங்க காலத்து இறுதி அரசனாக இருந்திருப்பான் என்று பொதுவாகக் கருதப்படுகின்றது.
# கிறிஸ்தவப் பகுதி

**கிறிஸ்தவப் பகுதி** ( Ha'Rova Ha'Notzrí, Harat al-Nasarí) சுவருள்ள எருசலேம் பழைய நகரிலுள்ள நான்கு புராதன பகுதிகளில் ஒன்று ஆகும். யூதப் பகுதி, இசுலாமியப் பகுதி, ஆர்மேனியப் பகுதி ஆகிய ஏனைய மூன்று பகுதிகளாகும். கிறிஸ்தவப் பகுதி பழைய நகர் வடமேல் மூலையில் அமைந்துள்ளது. வடக்கே புதிய வாயில், யோப்பா வாயிலுள்ள பழைய நகரின் மேற்குச் சுவர், தெற்கே யோப்பா - மேற்குச் சுவர் வழி, ஆர்மேனியப் பகுதி மற்றும் யூதப் பகுதி எல்லை, கிழக்கே இசுலாமியப் பகுதி எல்லையான தமஸ்கு வாயில் என நீண்டு செல்கின்றது. கிறிஸ்தவப் பகுதி கிட்டத்தட்ட 40 கிறிஸ்தவ புனித இடங்களைக் கொண்டுள்ளது. அவற்றில் கிறிஸ்தவத்தின் அதி புனித இடங்களில் ஒன்றாகிய திருக்கல்லறைத் தேவாலயம் அங்கு காணப்படுகின்றது.
# இசுலாமியப் பகுதி

**இசுலாமியப் பகுதி** (; ) எருசலேம் பழைய நகரிலுள்ள நான்கு புராதன பகுதிகளில் ஒன்று ஆகும். இது பழைய நகரின் வடகிழக்கில் 31 எக்டர் (76 ஏக்கர்) பரப்பை உள்ளடக்கியது. இப்பகுதி பெரியதும், சனத்தொகை கூடியதும், கிழக்கே சிங்க வாயிலிலிருந்தும், தெற்கே கோயில் மலையின் வடக்குச் சுவர் மற்றும் மேற்கே தமஸ்கு வாயில் - மேற்குச் சுவர் வரை பரந்து காணப்படுகின்றது. சிலுவைப் பாதை இப்பகுதியில் ஆரம்பிக்கின்றது. இசுலாமியப் பகுதி சனத்தொகை 22,000 ஆகும்.
# கீச்சான்

**கீச்சான்** அல்லது **கசாப்புக்காரன்** (*Shrikes*) என்பது *லனிடே* குடும்ப ஒரு பறவை. இது தனக்குக் கிடைக்கும் ஆகாரத்தை, அதாவது வெட்டுக்கிளி, ஓணான்,சுண்டெலி, சிறுபறவைகள் இவற்றை, வேலமரம் போன்ற ஒரு மரத்தின் நீண்ட முட்களில் குத்தி வைத்துக் கொள்ளும். பின்னர் பசி எடுக்கும்போது நிதானமாக தான் சேகரித்து வைத்த மாமிசத்தை உட்கொள்ளும். வேறு ஏதேனும் ஒரு பறவயோ, விலங்கோ அந்த மரத்தினை நெருங்கினால் அவற்றைத் துரத்தித் துரத்தி விரட்டி அடிக்கும்.
# தோட்டப் பறவை

**தோட்டப் பறவை** (*Bower bird*) என்பது டிலோனோரைன்சிடே குடும்பப் பறவை. இந்தப் பறவைகளின் ஆண் பறவைகள் தன் துணையை ஈர்க்க அலங்கார வளைவுகளை உருவாக்கும்.  
வருடத்தில் பெரும் பகுதி தனித்தே வாழும். ஆண் பறவைகள் இனப்பெருக்க காலம் வந்த உடன் காட்டில் தகுந்த ஒரிடத்தைத் தேர்ந்தெடுத்து அங்கு நாணல் போன்ற குச்சிகளை சேகரித்து அலங்கார வளைவினைக் கட்டுகிறது. பின் நீலம் அல்லது பச்சை நிறப் பழச் சாற்றினை தன் எச்சிலோடு கலந்து மரப்பட்டைத் துண்டு ஒன்றினால் கட்டிய வளைவிற்கு சாயம் பூசுகிறது. பின்னர் வண்ண வண்ண மலர்கள், சிப்பிகள், மனிதர்கள் குப்பையில் தூக்கி எறியும் வண்ண மிகு கண்ணாடித் துண்டுகள், பிளாஸ்டிக் மூடிகள் போன்றவற்றைக் கொண்டுவந்து வளைவிற்குள்ளும் அதனைச் சுற்றிலுமும் பரப்பி வைக்கிறது. மேடையும் அலங்கார வளைவும் தயாரானபின் ஆண்பறவை தன் குரல் எழுப்பிப் பெண் பறவையை அழைக்கிறது. பெண் வந்து அவற்றைப் பார்க்கும் போது ஆசையும் வெட்கமும் உடலில் கூட ஆண் பறவை பலவிதமான உடல் அசைவுகளைக் காட்டி பெண்ணைக் கவர முயற்சி செய்கிறது. பின் பெண் பறவை கூடு கட்டி முட்டை இட்டுக் குஞ்சு பொரிக்கிறது.  
கருநீலத் தோட்டப் பறவை பறவை குயில் போன்ற வண்ணமும் தோற்றமும் கொண்டது. ஆண் பறவை மின்னும் பச்சை கலந்த கரு நீல வண்ணம் கொண்டது. குயிலின் கண்கள் சிவப்பாக இருக்கும். ஆனால் இவற்றின் கரு விழியினைச் சுற்றி ஒரு நீலக் கோடு, கரு விழியிலே கரிய பாப்பாவைச் சுற்றி பச்சை கலந்த பழுப்பு நிறம் காணலாம். பெண் பறவை பெண் குயில் போன்றே புள்ளிகள் கொண்ட பழுப்பு வண்ணத்தில் இருக்கும். பெண்ணின் விழிகள் நீல நிறத்தில் இருக்கும்.
# வார்ப்புரு:Canon DSLR cameras

| உணரி | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 | 1 | 2 | 3 | 4 |
| **மீச்சிறப்பு** | **முழு படச்சட்டம்** | 1டிஎஸ் | 1டிஎஸ் மார்க் II |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **ஏபிஎஸ்-எச்** | 1டி | 1டி மார்க் II | 1டி மார்க் II N |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **உயர்நிலை** | **** | 5டி | 5டி மார்க் II | 5டி மார்க் III |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **ஏபிஎஸ்-சி** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **இடைநிலை** | டி30 | டி60 | 10டி | 20டி | 30டி | 40டி | 50டி | 60டி |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 20டிஏ | 60டிஏ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **ஆரம்ப நிலை** | 300டி
Digital Rebel
Kiss Digital | 350டி
Digital Rebel XT
Kiss Digital N | 400டி
Digital Rebel XTi
Kiss Digital X | 450டி
Rebel XSi
Kiss X2 | 500டி
Rebel T1i
Kiss X3 | 550டி
Rebel T2i
Kiss X4 | 600டி
Rebel T3i
Kiss X5 | 650டி
Rebel T4i
Kiss X6i |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 1000டி
Rebel XS
Kiss F | 1100டி
Rebel T3
Kiss X50 | } |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
உருவச் செயலி:
<span>DIGIC</span> |
<span>DIGIC II</span> |
<span>DIGIC III</span> |
<span>DIGIC 4</span> |
<span>DIGIC 5 / 5+</span> |  
|}<noinclude>  
</noinclude>
# கபிலர் (திருவள்ளுவமாலைப் பாடல் பாடியவர்)

திருவள்ளுவமாலை என்னும் நூல் திருவள்ளுவரின் பெருமைகளையும், திருக்குறளின் பகுப்பமைதிகளையும் போற்றிக் கூறும் ஒரு தொகுப்பு நூல், இதில் உள்ள பாடல்களைப் பாடிய புலவர்கள் பலர் எனக் காட்டப்பட்டுள்ளது.  
1050 ஆம் ஆண்டி வாக்கில் ஒரு புலவர் திருவள்ளுவமாலை பாடிப் பல புலவர் பெயரில் பாடல்கள் அடைவாக்கப்பட்டுள்ளன.  
கபிலர் பெயரில் அடைவாக்கப்பட்டுள்ள பாடல்
:தினையளவு போதாச் சிறுபுல் நீர்நீண்ட
:பனையளவு காட்டும் படித்தால் - மனையளகு
:வள்ளைக்கு உறங்கும் வளநாட வள்ளுவனார்
:வெள்ளைக் குறட்பா விரி  
பாடல் சொல்லும் செய்தி:  
புல்லின் நுனியில் தினை அளவு சிறிதாகத் தேங்கியுள்ள நீர்த்துளி அருகிலுள்ள மிக உயரமான பனைமரத்தை உள்ளடக்கி நிழலாக்கிக் காட்டுவது போலச் சிறிய திருக்குறள் மிகப் பெரிய பொருளை உள்ளடக்கிக் காட்டுகிறது. வீட்டுக்கோழி வள்ளைக் கொடியில் உறங்கும் அளவுக்கு நீர்வளம் மிக்க நாட்டை ஆளும் அரசே! இதை உணர்ந்துகொள்.
# பரணர்

முன்னோரின் பெயரைப் பின்னோர் வைத்துக்கொள்வது மரபு. இந்த வகையில் பரணர் பெயர் தாங்கிய புலவர்கள் காலப் பாதையில் பலர் இருந்தனர்.
- பரணர், சங்ககாலம்
- பரணர், பாட்டியல் புலவர்
- பரணர் திருவள்ளுவமாலைப் பாடல்
- பரணதேவ நாயனார்
அடைமொழியுடன் பரணர்
- நெடுங்கழுத்துப் பரணர்
- வன்பரணர்
- கபிலபரணர் என்னும் வழக்கு
# துன்பப் பாதை

, 1516]]  
**துன்பப் பாதை** அல்லது **பாடுகளின் பாதை** (இலத்தீன்: "Via Dolorosa", "வயா டொலோரோசா") என்பது இயேசு சிலுவையில் அறையப்பட, சிலுவையினை சுமந்து சென்ற, எருசலேம் பழைய நகரிலுள்ள ஓர் இருபக்க வீதியாகும். அந்தோனியா கோட்டையிலிருந்து மேற்கே திருக்கல்லறைத் தேவாலயத்திற்கு வளைந்து செல்லும் பாதை 600 மீட்டர்களைக் (2,000 அடிகள்) கொண்டது. இங்கு கிறிஸ்தவ யாத்திரீகர்கள் கொண்டாடும் இடமாகும். இப்போதுள்ள பாதை முன்பிருந்த பாதைகளை விலக்கி, 18ம் நூற்றாண்டில் உருவாக்கப்பட்டதாகும். இது இன்று ஒன்பது சிலுவைப் பாதைகள் கொண்டு காணப்படுகின்றது. 15ம் நூற்றாண்டிலிருந்து பதினான்கு சிலுவைப் பாதைகள் கொண்டு காணப்பட்டது மீதி ஐந்தும் திருக்கல்லறைத் தேவாலயத்திற்குள் காணப்படுகின்றன.
# பரணர் திருவள்ளுவமாலைப் பாடல்

திருவள்ளுவமாலை என்னும் நூல் திருவள்ளுவரின் பெருமைகளையும், திருக்குறளின் பகுப்பமைதிகளையும் போற்றிக் கூறும் ஒரு தொகுப்பு நூல், இதில் உள்ள பாடல்களைப் பாடிய புலவர்கள் பலர் எனக் காட்டப்பட்டுள்ளது.  
1050 ஆம் ஆண்டி வாக்கில் ஒரு புலவர் திருவள்ளுவமாலை பாடிப் பல புலவர் பெயரில் பாடல்கள் அடைவாக்கப்பட்டுள்ளன.  
பரணர் பெயரில் அடைவாக்கப்பட்டுள்ள பாடல்
:மாலும் குறளாய் வளர்ந்துஇரண்டு மாணடியால்
:ஞாலம் முழுதும் நயந்தளந்தான் - வாலறிவின்
:வள்ளுவரும் தம்குறள்வெண் பாவடியால் வையத்தார்
:உள்ளுவவெல்லாம் அளந்தார் ஓர்ந்து
பாடல் சொல்லும் செய்தி
:திருமால் குறளன் (வாமணன்) உருவில் தோன்றி மூவுலகின் நிலப்பரப்பை இரண்டு தப்படிகளால் அளந்தான். திருவள்ளுவரோ அதே இரண்டு, ஆனால் பாடல் அடிகளால் (முப்பாலால்) உலகத்தாரின் உள்ளங்களை யெல்லாம் அளந்தான்.
- 10 அவதாரக் கதைச் செய்தி
# விக்கிப்பீடியா:உங்களுக்குத் தெரியுமா/ஆகத்து 15, 2012

- தமிழ் நாட்டின் மாநில விலங்கு **வரையாடு**. (படம்)
- **வேதிக் குறியீடு** என்பது ஒரு தனிமத்துக்கான அனைத்துலக முறையில் ஏற்றுக் கொள்ளப்பட்ட ஓரெழுத்தால் அல்லது இரண்டு எழுத்துகளாலான குறியீடு ஆகும்.
- **மெய்நிகர் யாழ்ப்பாணம்** என்பது யாழ்ப்பாண மாவட்டத்தில் உள்ள இடங்களை அகலப் பரப்புக் காட்சிகளாகத் தரும் இணையத்தளம் ஆகும்.
- **அகணிய உயிரி** என்பது ஒரு குறிப்பிட்ட பூகோளக பகுதிக்குள்ளோ அல்லது ஒரு குறிப்பிட்ட சூழ்நிலைக்குள்ளோ வாழும் ஒரு உயிரியாகும்.
- இந்து மத பதினெண் புராணங்களில் மிகப்பெரியது **கந்தபுராணம்**.
# விக்கிப்பீடியா:உங்களுக்குத் தெரியுமா/ஆகத்து 22, 2012

- **பஞ்சவர்ணப் புறா** (படம்) தமிழ்நாட்டின் மாநிலப் பறவை ஆகும்.
- **அங்கூர் வாட்** கோயில் உலகத்தின் மிகப்பெரிய இந்து சமயக் கோயிலாகும்.
- **சமபக்க முக்கோணி**யின் மையமே அதனுடைய உள்வட்டம், சுற்றுவட்டம் என்பனவற்றின் மையமாக இருக்கும்.
- பாம்பின் நஞ்சை குதிரை மீது செலுத்தி, அதை எதிர்க்க குதிரை உடம்பில் சுரக்கும் எதிர்ப்பு அமிலத்தை பிரித்தெடுத்து அதையே **பாம்புக் கடி** மருந்தாக பயன்படுத்துகின்றனர்.
- **திருஞானசம்பந்தமூர்த்தி நாயனாரின்** மாலைமாற்றுத் திருப்பதிகத்தில் 11 **மாலை மாற்று**ப் பாடல்கள் உள்ளன.
# விக்கிப்பீடியா:உங்களுக்குத் தெரியுமா/ஆகத்து 29, 2012

- **செங்காந்தள்** மலர் (படம்) தமிழ்நாட்டின் மாநில மலர் ஆகும்.
- **புனித பேதுரு பேராலயம்** உலகின் மிகப்பெரிய கிறித்தவக் கோயிலாகும்.
- கடல் வாழினங்களான **சாக்குக்கணவாய்**க்கு மூன்று இதயங்கள் உண்டு.
- **மது கோடா** உட்பட மூன்று நபர்கள் மட்டுமே இந்திய மாநிலங்களில் முதலமைச்சராகப் பொறுப்பேற்ற சுயேச்சைகளாவர்.
- **இரணிய நாடகம்** நிகழ்த்தினால் அன்றே மழை வரும் என்ற நம்பிக்கை, தற்போதும் தமிழகத்தின் சில பகுதிகளில் நிலவுகிறது.
# இரிச்சர்டு ஓவன்

**சர்.இரிச்சர்டு ஓவன்** FRS KCB (ஆங்கிலம்:Sir Richard Owen) (20 சூலை 1804 – 18 திசம்பர் 1892) என்ற ஆங்கிலேய அறிஞர் சிறந்த மருத்துவர், உயிரியலாளர், ஒப்பீட்டு உடற்கூற்றியலாளர், தொல்லுயிரியலாளர் ஆவார். 'டைனோசாரியா' (Dinosauria) என்ற சொல்லை உருவாக்கியவர். அச்சொல்லுக்கு 'கொடூர பல்லி அல்லது அதிபய ஊர்வன' என்று பொருள் கொள்ளலாம். சார்லஸ் டார்வின் நல்கிய 'இயற்கைத்தேர்வு பரிணாமக் கொள்கை'யை வெளிப்படையாக மறுத்துரைத்தவர். அவர் டார்வின் கூறியதைவிட, பரிணாமம் மிகவும் சிக்கல் நிறைந்தது என அறுதியிட்டார்.
# ஆலா

**ஆலா** *(Tern)* புவிமுனைகளில் வாழும் ஒரு பறவை. உலகிலேயே அதிக தூரம், சுமார் 12,000 மைல்கள் ஒரு வழியில், வட துருவப் பிரதேசத்திலிருந்து தென் துருவப் பிரதேசத்துக்கு குளிர் நாட்களில் பறந்து இடம் பெயரும்.  
ஆலா பருமனில் புறாவை விட சற்றே மெலிந்திருக்கும். உடலை விட நீளமான இறக்கைகள் கொண்டது ஆலா. அதன் வால் சிறகுகள் மீனின் வால் பொன்ற அமைப்பில் இருக்கும். இறக்கைகளின் மேல் புரம் சாம்பல் நிறத்திலும் அடிப் புரமும் வயிறும் வெள்ளையாகவும் இருக்கும். இப்பறவையின் கால்கள் குட்டையானவை. தலை, கழுத்து, மார்பு, வயிறு, கால்கள், அலகு இவற்றின் நிறம் ஒவ்வொரு வகை ஆலாவில் ஒவ்வொரு மாதிரி இருக்கும். ஆலாக்கள் இரை தேடுவதற்காக ஆறு, ஏரி, கடல் இவற்றுக்கு மேல் ஒரு கூட்டமாகப் பறந்து சென்று கொண்டிருக்கும். திடீரென ஒரு ஆலா செங்குத்தாக நீருக்குள் விழுந்து அடுத்த கணம் வாயில் ஒரு மீனுடன் வெளி வந்து விண்ணில் பறக்கும். அப்படிப் பறக்கும் போதே வாயில் உள்ள மீனை உயரத் தூக்கி எறிந்து மீன் தலை கீழாக வரும் போது மீண்டும் அதனைக் கவ்வி விழுங்கும். மீனின் உடலில் பின் நோக்கிச் சாய்ந்திருக்கும் செதில்கள் பறவையின் தொண்டையில் சிக்கிக் கொள்ளும் என்பதற்காகவே இப்படிச் செய்கிறது.  
ஆலாப்பறவைகளில் கிட்டத் தட்ட நாற்பத்தைந்து வகை ஆலாக்கள் உண்டு. **ஆற்று ஆலா** (River Tern) என்ற பறவையை ஆறு, ஏரிகளின் அருகில் காணலாம். இவற்றின் கால்கள் சிவப்பு நிறத்திலும் அலகுகள் மஞ்சள் நிறத்திலும் இருக்கும். கோடை காலத்தில் தலையும் பின் கழுத்தும் கருப்பு நிறமாக இருக்கும்.
# பரணர், பாட்டியல் புலவர்

சிறந்து விளங்கிய பெருமக்களின் பெயரைத் தனக்குப் புனைபெயராக வைத்துக்கொள்வதிலும், தன் மக்களுக்கு இட்டு வழங்குவதிலும் மக்கள் ஆர்வம் காட்டுவது இயல்பே.  
இந்த வகையில் வைத்துக்கொண்ட பெயர்களில் ஒன்று பரணர்  
சங்ககாலப் பரணருக்குப் பின்னர் ஒன்பதாம் நூற்றாண்டில் பரணர் என்னும் பெயருடன் விளங்கிய புலவர் ஒருவர் பாட்டியல் நூல் ஒன்றைச் செய்துள்ளார்.  
இவரது நூலிலிருந்து எடுக்கப்பட்ட 34 நூற்பாக்கள் பன்னிருபாட்டியல் நூலில் தொகுக்கப்பட்டுள்ளன.  
:எழுத்து 20,
:சொல் 1,
:இனம் 13.
- பிள்ளைத்தமிழ் பற்றி விளக்கமாக எடுத்துரைக்கும் இவர் முடி சூடிய அரசன் மீது பிள்ளைத்தமிழ் பாடக்கூடாது என்கிறார். பன்னிரு பாட்டியல் 178
இவரது நூலுக்கு வழங்கிய வேறு பெயர்கள்
- பருணர் பாட்டியல்
- வாருணர் பாட்டியல்
# பரணர், பாட்டியல் புலவர்

## கருவிநூல்

- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, 2005
# சில்லை

**தினைக்குருவி** அல்லது **சில்லை** எனப்படும் குருவிகள் சிட்டுக் குருவியை விடச் சிறியது. தேன்சிட்டை விட உருவத்தில் சற்றே பெரியது. ஆங்கிலத்தில் *Munia* என்று அழைப்பர்.  
தினைக்குருவிகள் கிட்டத்தட்ட வருடம் முழுவதுமே இனப்பெருக்கம் செய்யும். இவை புல், வைக்கோல் இவற்றைக் கொண்டு பந்து போன்ற கூட்டினை அமைக்கும். பந்துக்குள் நுழைய பக்க வாட்டில் ஒரு வட்ட வடிவ நுழைவாயில் அமைக்கப்பட்டிருக்கும். தானியங்களைத் தின்று வாழும் இந்தப் பறவைகள், கூட்டம் கூட்டமாக வாழும் இயல்பு கொண்டவை.  
நிலக்கரி சுரங்கங்களில் வெடி வைத்துத் தகர்த்த பின் அந்த இடத்தில் ஆட்களுக்கு அபாயம் விளைவிக்கக் கூடிய விஷ வாயு இருக்கிறதா என்று கண்டறிய ஒருவர் ஒரு கூண்டில் தினைக்குருவியை எடுத்துக் கொண்டு முன்னே செல்வார். தினைக்குருவியின் தலை சாய்ந்து உயிர் விட்டாலோ அல்லது உயிர் விடும்போல் தோன்றினாலோ உடனே ஆட்கள் எல்லோரும் பின்வாங்கி விடுவார்கள். இம்முறை ஐம்பதுகளில் பழக்கத்தில் இருந்து வந்தது.
# சில்லை

## தினைக்குருவிகளின் வகைகள்

- நெல்லுக் குருவி என்றழைக்கப்படும் கருப்புத் தலை கொண்ட கருந்தலைச் சில்லை (Black-headed munia)
- சிவப்பு ராட்டினம் என்ற பெயர் கொண்ட சிவப்புச் சில்லை (Red munia),
- பொரி ராட்டினம் என்றழைக்கப்படும் புள்ளிச் சில்லை (*Spotted munia*).
- வெள்ளை ராட்டினம் எனப் பெயர் கொண்ட வெள்ளை முதுகுகொண்ட வெண்முதுகுச் சில்லை (White-backed munia)
- வாயலாட்டான் அல்லது வெள்ளி மூக்கான் என்றழைக்கப்படும் இந்திய வெண்தொண்டைச் சில்லை (White-throated munia)
- கருப்புத் தொண்டை கொண்ட கருந்தொண்டைச் சில்லை (Black-throated Munia)
# கபிலை கண்ணிய வேள்வி நிலை

தொல்காப்பியம் புறத்திணையின் 7 பிரிவுகளில் ஒன்றாகிய பாடாண்திணையின் துறைகளில் ஒன்றாக இந்தக் **கபிலை கண்ணிய வேள்வி நிலை**யைக் குறிப்பிடுகிறது.  
கபிலை என்பது பசுமாடு.  
இதற்கு உரை எழுதிய இளம்பூரணர் புறத்திணையைப் 12 திணைகளாகப் பகுத்துக்கொண்டுள்ள புறப்பொருள் வெண்பாமாலை நூலிலுள்ள பாடல் ஒன்றை எடுத்துக்காட்டாகத் தருகிறார். அந்தப் பாடல்
:பருக்காழும் செம்பொன்னும் பார்ப்பார் முகப்பக்
:குருக்கண் கபிலை கொடுத்தான் - செருக்கோ(டு)
:இடிமுரசத் தானை இகல்இரிய எங்கோன்
:கடிமுரசம் காலைசெய் வித்து
பாடல் சொல்லும் செய்தி
:அரசன் முரசு முழக்கத்துடன் பார்ப்பார்க்குப் பொன்னைத் தானமாக வழங்கியதோடு கபிலை என்னும் ஆனிரைகளையும் பரிசாக வழங்கினான்.
வரலாறு
:பதிற்றுப்பத்து ஆறாம் பத்தின் பாட்டுடைத் தலைவன் ஆடுகோட்பாட்டுச் சேரலாதன் தண்டாரணியத்துப் பிடித்துவந்த வருடை ஆடுகளைத் தொண்டி நகருக்குக் கொண்டுவந்து அவற்றையும், கபிலையையும் பார்ப்பார்க்கு வழங்கினான்.
# குர்தி மொழி

**குர்தி மொழி** (Kurdish: Kurdî or کوردی), குர்து மக்களால் பேசப்படும் மொழியாகும். இது பெரும்பாலும், ஈரான், ஈராக், சிரியா, துருக்கி ஆகிய நாடுகளின் பகுதிகளை உள்ளடக்கிய குர்திஸ்தான் பகுதியிலேயே செறிந்துள்ளது. இம்மொழி, இந்திய-ஐரோப்பிய மொழிக் குடும்பத்தின், இந்திய-ஈரானியக் குழுவைச் சேர்ந்த ஈரானிய மொழிகளில், மேற்கத்திய துணைக் குழுவைச் சேர்ந்தது. குர்தி மொழி, ஈரானிய மொழிகளின் வடமேற்குக் கிளையைச் சேர்ந்த பலூச்சி மொழி, கிலேக்கி மொழி, தாலிய மொழி ஆகியவற்றுக்கு நெருங்கியது. தென்மேற்குக் கிளையைச் சேர்ந்த பாரசீக மொழியுடனும் இதற்கு நெருங்கிய தொடர்பு உண்டு.  
பெரும்பாலான குர்து மக்கள், தங்கள் மொழியைக் குறிக்க **குர்தி** என்னும் பெயரைப் பயன்படுத்துவது இல்லை. அவர்கள் பேசும் பல்வேறுபட்ட கிளை மொழிகளின் பெயர்களே பயன்படுத்தப்படுகின்றன. *குர்தி* என்ற சொல் அவர்களுடைய இன அடையாளத்தைக் குறிக்கவும், வெளித் தொடர்புகளில் மொழியைக் குறிக்கவும் பயன்படுகிறது. இது, குர்தியின் கிளை மொழிகளுக்கு இடையே உள்ள குறிப்பிடத்தக்க வேறுபாடுகளைக் காட்டுவதாகவும் அமைகின்றது.
# பெல் எக்சு-1

**பெல் எக்சு-1** என்பது *பெல் வானூர்தி* நிறுவனத்தால் வடிவமைத்துக் கட்டமைக்கப்பட்ட மீயொலிவேக ஆராய்ச்சி வானூர்தியாகும். இந்த ஆய்வுத் திட்டமானது முதலில் எக்சு எஸ் 1 என்ற பெயரால் வழங்கப்பட்டது. இந்த ஆய்வு அமெரிக்காவின் ராணுவம், வான்படை மற்றும் நாசா ஆகியவற்றின் கூட்டுமுயற்சியாகும். 1944-ல் இதற்கான வடிவமைப்புப் பணிகள் ஆரம்பிக்கப்பட்டு 1945-ல் கட்டிமுடிக்கப்பட்டது. 1948-ல் 1,000&nbsp;mph (1,609&nbsp;km/h) வேகத்தை எட்டியது. இதன் அடுத்தகட்ட வடிவமைப்பான பெல் எக்சு-1ஏ வானது அதிக எரிபொருள் கிடப்பு மற்றும் எரிதல் நேரம் கொண்டதாகவிருந்தது. இது 1954-ல் 1,600&nbsp;mph (2,574&nbsp;km/h) வேகத்தை எட்டியது. இந்த எக்சு-1 வானூர்தியே கட்டுப்படுத்தப்பட்ட நிலைப்பறத்தலில் ஒலியை விட வேகமாக பயணித்த முதல் வானூர்தியாகும். அமெரிக்காவின் சோதனை வானூர்திகள் திட்டமான எக்சு வானூர்திகளில் முதல் தலைமுறை வானூர்திகளில் ஒன்றாகும்.
# பெல் எக்சு-1

## குறிப்புதவிகள்

- "Breaking the Sound Barrier." *Modern Marvels (TV program)*. 2003.
- Hallion, Dr. Richard P. "Saga of the Rocket Ships." *AirEnthusiast Five*, November 1977-February 1978. Bromley, Kent, UK: Pilot Press Ltd., 1977.
- Miller, Jay. *The X-Planes: X-1 to X-45*. Hinckley, UK: Midland, 2001. .
- Pisano, Dominick A., R. Robert van der Linden and Frank H. Winter. *Chuck Yeager and the Bell X-1: Breaking the Sound Barrier*. Washington, D.C.: Smithsonian National Air and Space Museum (in association with Abrams, New York), 2006. .
- Winchester, Jim. "Bell X-1." *Concept Aircraft: Prototypes, X-Planes and Experimental Aircraft* (The Aviation Factfile). Kent, UK: Grange Books plc, 2005. .
- Wolfe. Tom. *The Right Stuff*. New York: Farrar, Straus and Giroux, 1979. .
- Yeager, Chuck, Bob Cardenas, Bob Hoover, Jack Russell and James Young. *The Quest for Mach One: A First-Person Account of Breaking the Sound Barrier*. New York: Penguin Studio, 1997. .
- Yeager, Chuck and Leo Janos. *Yeager: An Autobiography*. New York: Bantam, 1986. .
# பெல் எக்சு-1

## வெளியிணைப்புகள்

- Bell X-1 Milestones of Flight
- NASA's History of the X-1
- Goodlin's NASA biography
- *American X-Vehicles: An Inventory X-1 to X-50*, SP-2000-4531 - June 2003; NASA online PDF Monograph
- Photo of Glamorous Glennis on display at the National Air and Space Museum in Washington, DC.
- Yeager's personal website
- Robert H Goddard--America's Rocket Pioneer
- Modeller's Guide to Bell X-1 Experimental Aircraft Part one
- Modeller's Guide to Bell X-1 Experimental Aircraft Part two
- "X-1 is Carried Aloft; Cockpit of the Bell X-1." *Popular Science*, August 1948, p.&nbsp;97.
# மாறுநிலை மாக் எண்

காற்றியக்கவியலில் **மாறுநிலை மாக் எண்** (*Critical Mach number*) என்பது வானூர்தியைச் சுற்றி ஏதேனும் ஓர் இடத்தில் பாய்வின் திசைவேகம் ஒலியின் விரைவை எட்டும்போது வானூர்தியின் திசைவேகம் (மாக் எண்ணில்) ஆகும்.  
இதன் பண்புகள், விளைவுகள்:
- இழுவைக் குணகம் திடீரென அதிகரிக்கிறது, அதனால் வானூர்தி மீதான இழுவை அதிகளவு அதிகரிக்கிறது.
- ஒலியொத்தவேகம் மற்றும் மீயொலிவேகத்தில் பறப்பதற்காக வடிவமைக்கப்படாத வானூர்திகளில், கட்டுப்பாட்டு அமைப்புகள் மீதான பாய்வுகளின் பண்புமாற்றம் வானூர்தியின் ஒட்டுமொத்த கட்டுப்பாட்டைப் பெருமளவு பாதிக்கிறது.
# மாறுநிலை மாக் எண்

## குறிப்புதவிகள்

- Clancy, L.J. (1975) *Aerodynamics*, Pitman Publishing Limited, London
# கபிலர் (இன்னா நாற்பது பாடியவர்)

**இன்னாநாற்பது பாடிய கபிலர்** சங்க காலக் கபிலருக்கு இரண்டொரு நூற்றாண்டு பிற்பட்டவர். பாடலை இவர் ‘கவி’ எனக் குறிப்பிடுவது ஒன்றே இவரது காலம் பிற்பட்டது என்பதைக் காட்டப் போதுமானது.  
இந்த நூலிலுள்ள கடவுள் வாழ்த்துப் பாடல் முக்கண்ணான், பனைக்கொடியான், சக்கரத்தான், சத்தியான் (வேலாயுதம்) ஆகியோரைக் குறிப்பிடுகிறது.  
இன்னா என்பது துன்பம். ஒவ்வொரு பாடலிலும் துன்பம் தரும் பொருள்கள் நான்கு அடுக்கப்பட்டுள்ளன.  
அவற்றில் சில பாடல் எண்ணுடன் இங்கு தரப்பட்டுள்ளன.
# கோவூர் கிழார் (திருவள்ளுவமாலை)

**கோவூர் கிழார்** என்னும் பெயர் கொண்ட புலவர்கள் சிலர் காலப் பாதையில் காணப்படுகின்றனர்.  
திருவள்ளுவமாலை பாடல்களில் ஒன்று கோவூர் கிழார் பாடியதாக அடைவு செய்யப்பட்டுள்ளது. சங்ககாலக் கோவூர் கிழார், பாட்டியல் நூல் பாடிய கோவூர் கிழார் ஆகிய புகழ்பெற்ற புலவர்களின் பெயரை வைத்துக்கொண்ட புலவர் இந்த கோவூர் கிழார்.  
திருவள்ளுவமாலையில் உள்ள இவரது பாடல்
:அறம்முதல் நான்கும் அகலிடத்தோர் எல்லாம்
:திறமுறத் தேர்ந்து தெளியக் - குறள்வெண்பாப்
:பன்னிய வள்ளுவனார் பால்முறைநேர் ஒவ்வாதே
:முன்னை முதுவோர் மொழி
இந்தப் பாடல் சொல்லும் செய்தி
:திருக்குறள் முப்பால் எனப் போற்றப்படும் நூல். முன்னோர் இதற்கு முப்பால் எனப் பெயரிட்டது பொருந்தாது. வள்ளுவனார் அறம், பொருள், இன்பம், வீடு என்னும் நான்கு பொருளையும் கூறியுள்ளார் - என்கிறார் இந்தப் புலவர்.  
திருவள்ளுவர் பாடாமல் விட்டுவிட்ட வீட்டுநெறியை ஔவையார் பாடினார். அந்த நூலின் பெயர் ஔவை குறள் என்பது எனவும் கூறுகின்றனர்.
# செம்பழுப்பு வால் காக்கை

**செம்பழுப்பு வால் காக்கை** (*Rufous Treepie* என்பது காக்கைக் குடும்பத்திலுள்ள பறவைகளுள் ஒன்று. இது *அரிகாடை* என்றும் *முக்குறுணி* என்றும் *மாம்பழத்தான் குருவி* என்றும் *கொய்யாப் பழத்தான்* என்றும் அழைக்கப்படும்.. நீண்ட வாலும் உரத்த இசைக் கூப்பாடும் (கோகீலா ... கோகீலா... என்ற தொனியில் இருக்கும்) இதன் தெளிவான அடையாளங்கள். வேளாண் இடங்களிலும் நகர்ப்புறத் தோட்டங்களிலும் தென்படும் இப்பறவை காக்கையைப் போலவே ஒரு அனைத்துண்ணி. இப்பறவையின் விலங்கியல் பெயர் டென்றொசிட்டா வேகபண்டா (*Dendrocitta vagabunda*) என்பதாகும். இதன் பொருள் மரங்கள் இடையே அலைபவன் (Wanderer amongst trees) என்பதாகும்.
# செம்பழுப்பு வால் காக்கை

## தோற்றமும் கள இயல்புகளும்

காக்கையைப் போன்ற அலகு, கருந்தலை, மஞ்சட்பழுப்பு (சிவலை) நிறவுடல், வெள்ளைப் பட்டைகளுள்ள இறக்கை, கருமுனை கொண்ட சாம்பல் நிற வால் உடைய பறவை. மைனாவின் அளவை ஒத்திருக்கும், ஆனால் வால் மட்டும் 30 செ.மீ நீளம் உடையது. ஆணும் பெண்ணும் ஒரே அளவும் தோற்றமும் கொண்டவை.
ஏற்றவிறக்கத்துடன் கூடிய பறப்பு - இறக்கைகளை விரைவாக அடித்து அதனைத் தொடர்ந்து இறக்கைகளையும் வாலையும் விரித்த வண்ணம் சிறு நழுவிச் செல்லும் இயக்கம் - இப்பறவையை அடையாளங் காட்ட உதவும்.
# செம்பழுப்பு வால் காக்கை

## பழக்கங்கள்

மரங்களடர்ந்த கிராமச்சூழல், புதர்ச்செடிகள் மண்டிய இடங்கள் தவிர நகர்ப்புற வீட்டுத் தோட்டங்களிலும் சத்தமிட்டுக் கொண்டே இணையாகவோ குடும்பமாகவோ காணப்படும். ரி-ரி-ரி என்ற கரகரப்பும் வெண்கலத்தின் இனிய ஓசை கலந்த குரலிலும் (கோகீலா-கோகீலா) இவற்றின் கூப்பாடு பலவாறிருக்கும்.
# செம்பழுப்பு வால் காக்கை

## பழக்கங்கள்

### உணவு

காக்கையைப் போல அனைத்துண்ணி. விரும்பி உண்பது பழங்கள், பூச்சி, பல்லி, தவளை, பூரான், பிற பறவைகளின் முட்டைகள் இதன் உணவாகும். கூட்டமாகவோ பிற வேட்டையாடும் பறவைகளுடன் சேர்ந்தோ இவை வேட்டையாடப் போவதைக் காண முடிகிறது.
# செம்பழுப்பு வால் காக்கை

## கூடு கட்டுதல்

பிப்ரவரி முதல் சூலை வரை - குறிப்பாக, மார்ச்சு முதல் மே வரை இதன் கூடு கட்டும் காலம் ஆகும்.
நான்கு முதல் ஐந்து முட்டைகள் இடப்படுகின்றன. காக்கையைப் போன்றே கூடு கட்டும், குஞ்சு பொரிக்கும் தருணங்களில் நெருங்குபவரின் தலையைச் சுற்றி சுற்றி வந்து தாக்க வரும்.
# செம்பழுப்பு வால் காக்கை

## ஒலி எழுப்புதல்

இந்தப் பறவை பல விதமான ஒலிகளை எழுப்ப வல்லது. அவற்றில் சில காதுக்கு மிக இனிமையானதாகவும், சில சாதாரணமானதாகவும் சில நாராசமானதாகவும் இருக்கும். இது சில வினாடிகள் இறக்கையை அடித்துக் கொண்டு நேர் கோட்டிலும், பின்னர் சிறிது தூரம் இறக்கையை அடிக்காமல் விரித்து வைத்துக் கொண்டு அதே நேர் பாதையிலும் பறக்கும். திடீரென சற்று தூரம் கீழ் நோக்கிச் சென்று பின் இறக்கைகளை அடித்துக் கொண்டு பழைய நேர்கோட்டுப் பாதையை அடைந்து முன் போலவே பறக்கும்.
# தமிழில் கணிதச் சொற்கள்

தமிழர் பயன்படுத்திய அளவை முறைகளில் சில.
# தமிழில் கணிதச் சொற்கள்

## அடிப்படை அலகு

- 1 - ஒன்று
- 3/4 - முக்கால்
- 1/2 - அரை
- 1/4 - கால்
- 1/5 - நாலுமா
- 3/16 - மூன்று வீசம்
- 3/20 - மூன்றுமா
- 1/8 - அரைக்கால்
- 1/10 - இருமா
- 1/16 - மாகாணி(வீசம்)
- 1/20 - ஒருமா
- 3/64 - முக்கால்வீசம்
- 3/80 - முக்காணி
- 1/32 - அரைவீசம்
- 1/40 - அரைமா
- 1/64 - கால் வீசம்
- 1/80 - காணி
- 3/320 - அரைக்காணி முந்திரி
- 1/160 - அரைக்காணி
- 1/320 - முந்திரி
- 1/102400 - கீழ்முந்திரி
- 1/2150400 - இம்மி
- 1/23654400 - மும்மி
- 1/165580800 - அணு
- 1/1490227200 - குணம்
- 1/7451136000 - பந்தம்
- 1/44706816000 - பாகம்
- 1/312947712000 - விந்தம்
- 1/5320111104000 - நாகவிந்தம்
- 1/74481555456000 - சிந்தை
- 1/489631109120000 - கதிர்முனை
- 1/9585244364800000 - குரல்வளைப்படி
- 1/57511466188800000 0 - வெள்ளம்
- 1/57511466188800000 000 - நுண்மணல்
- 1/23238245302272000 00000 - தேர்த் துகள்.
# தமிழில் கணிதச் சொற்கள்

## நீட்டலளவு

- 10 கோன் - 1 நுண்ணணு
- 10 நுண்ணணு - 1 அணு
- 8 அணு - 1 கதிர்த்துகள்
- 8 கதிர்த்துகள் - 1 துசும்பு
- 8 துசும்பு - 1 மயிர்நுணி
- 8 மயிர்நுணி - 1 நுண்மணல்
- 8 நுண்மணல் - 1 சிறுகடுகு
- 8 சிறுகடுகு - 1 எள்
- 8 எள் - 1 நெல்
- 8 நெல் - 1 விரல்
- 12 விரல் - 1 சாண்
- 2 சாண் - 1 முழம்
- 4 முழம் - 1 பாகம்
- 6000 பாகம் - 1 காதம்(1200 கெசம்)
- 4 காதம் - 1 யோசனை
# தமிழில் கணிதச் சொற்கள்

## பொன் நிறுத்தல்

- 4 நெல் எடை - 1 குன்றிமணி
- 2 குன்றிமணி - 1 மஞ்சாடி
- 2 மஞ்சாடி - 1 பணவெடை
- 5 பணவெடை - 1 கழஞ்சு
- 8 பணவெடை - 1 வராகனெடை
- 4 கழஞ்சு - 1 கஃசு
- 4 கஃசு - 1 பலம்
# தமிழில் கணிதச் சொற்கள்

## பண்டங்கள் நிறுத்தல்

- 32 குன்றிமணி - 1 வராகனெடை
- 10 வராகனெடை - 1 பலம்
- 40 பலம் - 1 வீசை
- 6 வீசை - 1 தூலாம்
- 8 வீசை - 1 மணங்கு
- 20 மணங்கு - 1 பாரம்
# தமிழில் கணிதச் சொற்கள்

## முகத்தல் அளவு

- 5 செவிடு - 1 ஆழாக்கு
- 2 ஆழாக்கு - 1 உழக்கு
- 2 உழக்கு - 1 உரி
- 2 உரி - 1 படி
- 8 படி - 1 மரக்கால்
- 2 குறுணி - 1 பதக்கு
- 2 பதக்கு - 1 தூணி
# தமிழில் கணிதச் சொற்கள்

## பெய்தல் அளவு

- 300 நெல் - 1 செவிடு
- 5 செவிடு - 1 ஆழாக்கு
- 2 ஆழாக்கு - 1 உழக்கு
- 2 உழக்கு - 1 உரி
- 2 உரி - 1 படி
- 8 படி - 1 மரக்கால்
- 2 குறுணி - 1 பதக்கு
- 2 பதக்கு - 1 தூணி
- 5 மரக்கால் - 1 பறை
- 80 பறை - 1 கரிசை
- 48 96 படி - 1 கலம்
- 120 படி - 1 பொதி
# தமிழில் கணிதச் சொற்கள்

## கால அளவு

- 2 கண்ணிமை = 1 நொடி
- 2 கைநொடி = 1 மாத்திரை
- 2 மாத்திரை = 1 குரு
- 2 குரு = 1 உயிர்
- 2 உயிர் = 1 சணிகம்
- 12 சணிகம் = 1 விநாடி
- 60 விநாடி = 1 விநாடி-நாழிகை
- 2 1/2 நாழிகை = 1 ஓரை
- 3-3 1/2 நாழிகை = 1 முகூர்த்தம்
- 2 முகூர்த்தம் = 1 சாமம்
- 4 சாமம் = 1 பொழுது
- 2 பொழுது = 1 நாள்
- 15 நாள் = 1 பக்கம்
- 2 பக்கம்-30 நாள் = 1 மாதம்
- 6 மாதம் = 1 அயனம்
- 2 அயனம் - 12 மாதம் = 1 ஆண்டு
- 60 ஆண்டு = 1 வட்டம்
# தமிழில் கணிதச் சொற்கள்

## எண்ணல் அளவை

ஒன்றிலிருந்து கோடி வரை அனைவரும் அறிந்தவையே. கோடிக்கு பிறகான எண்களின்
பெயர்களை பின்வறுமாறு:  
- 10கோடி - 1அற்புதம்
- 10அற்புதம் - 1நிகற்புதம்
- 10நிகற்புதம் - 1கும்பம்
- 10கும்பம் - 1கணம்
- 10கணம் - 1கற்பம்
- 10கற்பம் - 1நிகற்பம்
- 10நிகற்பம் - 1பதுமம்
- 10பதுமம் - 1சங்கம்
- 10சங்கம் - 1சமுத்திரம்
- 10சமுத்திரம் - 1ஆம்பல்
- 10ஆம்பல் - 1மத்தியம்
- 10மத்தியம் - 1பரார்த்தம்
- 10பரார்த்தம் - 1பூரியம்
# வார்ப்புரு:கட்டுரையாக்கத் தூண்டல்

<div id="mp-itn">
:**தமிழ் விக்கிப்பீடியாவில் நீங்களும் கட்டுரை எழுதலாம் என்பதை அறிவீர்களா?** **இன்றே உங்கள் முதல் கட்டுரையைத் தொடங்குங்கள்.**  
<inputbox>
type=create
width=40
preload=Template:New_page
editintro=Template:முதல் கட்டுரை
placeholder=இங்கே கட்டுரைத் தலைப்பை உள்ளிடவும்
</inputbox></div>  
<small>
- கட்டுரைத் தலைப்பும் உள்ளடக்கமும் தமிழில் இருக்க வேண்டும். பார்க்க: தமிழ்த் தட்டச்சு உதவி
- நீங்கள் வாழும் ஊர், அண்மையில் படித்த நூல், பார்த்த திரைப்படம், புகழ்பெற்ற ஆளுமைகள் என பல வகையான தலைப்புகள் குறித்தும் எழுதலாம். ஆங்கில விக்கிப்பீடியா கட்டுரைகளை மொழிபெயர்த்தும் எழுதலாம். காப்புரிமை உள்ள கட்டுரைகள், படிமங்களைப் பயன்படுத்த வேண்டாம்.
- கட்டுரைகள் சரியான தகவலை மட்டும் முன்னிறுத்தி சொந்தக் கருத்துகள் இன்றி, நடுநிலையுடன், ஆதாரத்துடன் இருக்க வேண்டும். தனி நபர்கள், நிறுவனங்கள் பற்றிய விளம்பரங்கள், உயர்வு நவிற்சிகள், அனுபவ வலைப்பதிவுக் கட்டுரைகளைத் தவிர்க்கவும். பார்க்க: சில மாதிரிக் கட்டுரைகள்.
- விக்கிப்பீடியாவில் எழுதிப் பழக, விக்கிப்பீடியா:மணல்தொட்டி பயன்படுத்துங்கள்.
</small>
# கோவூர் கிழார் (பாட்டியல்)

**கோவூர் கிழார்** எனும் பெயர் கொண்ட பல புலவர்கள் உள்ளனர். அவர்களுள் ஒன்பதாம் நூற்றாண்டில் வாழ்ந்த இந்தக் கோவூர் கிழார் பாட்டியல் நூல் செய்த இலக்கணப் புலவர்.  
பன்னிரு பாட்டியல் என்னும் நூலில் இவரது 53 பாடல்கள் அடைவாக்கப்பட்டுள்ளன. இவற்றில் 52 பாடல்கள் சிற்றிலக்கியங்களுக்கு இலக்கணம் கூறும் இனவியல் பகுதியில் உள்ளன.  
புகழ்ச்சிமாலை, இன்னிசைத்தொகை, பதிகம், மெய்க்கீர்த்தி ஆகியவற்றுக்கான இலக்கண விளக்க நூற்பாக்கள் இவரது பெயரில் உள்ளன.
# கோவூர் கிழார் (பாட்டியல்)

## கருவிநூல்

- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, 2005
# இன்னிசைத்தொகை

**இன்னிசைத்தொகை** என்பது சிற்றிலக்கிய வகைகளில் ஒன்று.  
பன்னிரு பாட்டியல் என்னும் இலக்கண நூல் இதற்கு இலக்கணம் கூறுகிறது.  
இன்னிசை வெண்பா 90 பாடல்களோ, 70 பாடல்களோ பாடித் தொகுக்கப்பட்ட நூல் பாடல் தொகைக் குறிப்பினையும் சேர்த்துப் பெயர் பெறும்
:இன்னிசை எழுபது
:இன்னிசை தொண்ணூறு
என அவற்றின் பெயர் அமையும்.
# இன்னிசைத்தொகை

## கருவிநூல்

- பாடல் மூலம், தமிழ் இலக்கண நூல்கள், முனைவர் ச. வே. சுப்பிரமணியன் பதிப்பு, 2007
# ஊசியிலை மரம்

இவை உலகத்திலுள்ள மிகப் பெரிய மரங்கள் என்று பெயர் பெற்றவை. இவற்றின் தண்டு நேராக உயர்ந்து வளர்ந்து ,கீழ் நோக்கி சற்றுச் சாய்வாக கிளைகளைப் பரப்புகின்றன. கிட்டத்தட்ட 8 -12 அடி வரை விட்டமுள்ள தண்டுடன் 300 அடிக்கு மேல் உயர்ந்து வளர்கின்றன. இந்த அசாதாரண உயரத்தினால். வேர்களினால் உரிஞ்சப் படும் நீர் உச்சிவரை செலுத்தப் படுவதில்லை. இதன் உச்சியில் காணப்படும் ஊசி முனைகள் அங்கே படியும் பனியைத் தேக்கி வைத்து உறிஞ்சும் தன்மையுள்ளன. இதனால் பனி கொட்டும் பிரதேசங்களில் தான் இந்த மரங்கள் பெருகிக் காணப்படுகின்றன. 20 வீதம் விதைகளாலும், 80 வீதம் இயற்கைப் பதியத்தாலும் இவை இனத்தைப் பெருக்குகின்றன.  
இந்த மரங்களில் சில டைனசர் இருந்த காலங்களிலிருந்து உயிர் வாழ்கின்றன. உலகில் பல இடங்களில் காணப்பட்டாலும் சில பாரிய, பழைய மரங்கள் கலிபோனியாவிலும், நெவேடா மலையடிகளிலும், சீனாவிலும் காணப்படுகின்றன.  
இந்த மரத்தின் பட்டை மிகத் தடிப்பானது. நெருப்பினால் அழியாதவண்ணம் ஒரு கவசம் போல் இது காக்கின்றது. தண்ணீராலும் இந்த மரங்கள் இலகுவில் உக்கிப் போவதில்லை. இந்தப் பட்டையின் சுவை பூச்சிகளினால் விரும்பப்படாததாகவும், நச்சுத் தன்மையுள்ளதாகவும் இருப்பதால், இந்த மரம் பூச்சிகளினால் பாதிக்கப்படுவதில்லை. இதனால் தளபாடங்கள் செய்யவும், விசேடமாக கட்டட வேளைகளில் விரும்பிப் பாவிக்கப்படுகிறது. அமிலங்களைத் தாங்கக் கூடிய சக்தியுள்ளவை என்பதால், 1930-1960 கால கட்டத்தில் விமானங்களில் பட்டரிகளில் இவை பாவிக்கப்பட்டனவாம்.
# சிறுசின்னி

**சிறுசின்னி** (*Acalypha fruticosa*) என்பது நீர் சூழ்ந்த மலைப் பிரதேசங்களிலும், செம்மண் பூமியிலும் வளரும். அருவிப் பிரதேசங்களிலும் நீரோடும் ஓடைகளின் கரைகளிலும் நிறைய வளர்ந்து இருக்கும். இது குத்து இனச்செடி வகையைச் சேர்ந்தது. ஏறத்தாழ 5 அடி முதல் 7 அடி உயரம் வரை பம்பையாக அடர்த்தியாக வளரக் கூடியது. பல கிளைகள் வெடித்து வளரும். **கிட்டிக்கிழங்கு** எனவும் இதனை அழைப்பர்.  
இதன் இலை ஒரு அங்குல முதல் இரண்டு அங்குல நீளம் வளரக் கூடியது. குறுக்குப் பகுதி ¾ அங்குல அகலம் உடையதாய் இருக்கும். வேப்பிலையைச் சுருக்கியதுபோல் இருக்கும். இலையின் ஓரங்கள் வேப்பிலை போன்று வரம்பு வரம்பாக இருக்கும். நகரப் பகுதிகளில் பூங்காக்களில் குரோட்டன்சாக வைத்து வளர்க்கின்றனர். தண்ணீர் ஊற்ற நன்கு அடர்த்தியாக வளரும். இதில் சிறுசின்னி, பெருஞ்சின்னி என இரண்டு வகைகள் உண்டு. பெரும்பாலும் சிறுசின்னி மருந்திற்குப் பயன்படுத்துவார்கள். பூங்காக்களில் சுவரைப் போல் அடர்த்தியாக வைத்து வளர்ப்பர். பார்ப்பதற்குப் பசுமையாக இருக்கும். மூன்றடி அல்லது நான்கடி உயரத்தில் செடி வெட்டும் கத்தரிக் கோலால் வெட்டிவிடுவர். சில பெரிய பூங்காக்களில் யானை, மயில் போன்ற உருவங்களையும் வெட்டி வைப்பர்.
# மரைக்காயர்பட்டினம்

**மரைக்காயர்பட்டினம்** (*Maraikayarpattinam*) இது இராமநாதபுரம் மாவட்டம், மண்டபம் ஊராட்சி ஒன்றியத்தில் உள்ள ஊர் ஆகும். கிராமத்தின் தெற்கே இந்திய பெருங்கடலும் வடக்கே வங்கால விரிகுடாவும் சூழ அமைந்துள்ளது. 1950 வரை இவ்வூர்வாசிகள் கடல் வணிகம் செய்துவந்தனர். இலங்கையில் கொழும்பு, சிலாபம், யாழ்ப்பாணம், திரிகோணமலை, புத்தளம், கல்முனை போன்ற துறைமுகங்கள் மற்றும் பர்மா-இன்றைய மியான்மரின் ரங்கூன், வங்காளதேசத்தின் டாக்கா, போன்ற துறைமுகங்கள் இவர்களின் காலடித்தடங்களையும் மரக்கலங்களையும் அதிகம் வரவேற்றவை. இதுபோக பாரசீகம் என அழைக்ககப்பட்ட ஈரான், அதையடுத்த ஈராக், குவைத், மேலும் எத்தியோப்பியா, எகிப்து நாடுகளின் துறைமுக நகரங்களையும் அவ்வப்போது அடைந்து வணிகத்தில் ஈடுபட்டனர். ஆத்திரேலியா கண்டுபிடிக்கப்படாத காலத்திலேயே அங்கு காலடி பதித்தவர்கள் என்பது சுவையான செய்தியாகும். நியூசிலாந்து கடலில் சமீபத்தில் கண்டெடுக்கப்பட்ட **"முகைதீன் வக்காஸ் கப்பல் மணி"** என்ற பெயர் பொறிக்கப்பட்ட நங்கூர மணியே இதற்கு சான்றாகும். மரம்+கலம்+ராயர் - மரத்தால் செய்யப்பட்ட கலம் (கப்பல்)-இன் உரிமையாளர் என்பதே மரக்கலராயர் என்பதாகும். இது மருவியே மரக்காயர் ஆனது. மரக்காயார்கள் மட்டுமே உள்ள ஊர் என்பதால் இப்பெயர் வந்திருக்கலாம்.